68. ΑΠΟΦΑΣΗ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Δ2β/7035 της 29 Μαρτ./22 Αυγ.  1978 (ΦΕΚ Β’ 708) Περί καθορισμού των ωρών εργασίας του νοσηλευτικού προσωπικού των Νοσηλευτικών Ιδρυμάτων Ν.Δ. 2592/53. ΄Εχοντας υπόψη: 1.Τη διάταξη του άρθρ. 16 του Νόμ. 3941/59 «περί οργανώσεως του αντικαρκινικού αγώνος» (ΦΕΚ Α’ 39), με την οποία παρέχεται εξουσιοδότηση στον Υπουργό Κοινωνικών Υπηρεσιών να καθορίζει τις ώρες εργασίας του προσωπικού των Νοσηλευτικών Ιδρυμάτων Ν.Δ. 2592/53. 2.Την επιτακτική ανάγκη ευρύθμου λειτουργίας, επί 24ώρου βάσεως, των Νοσηλευτικών Ιδρυμάτων. 3.Τη φύση των παρεχομένων υπό του Νοσηλευτικού προσωπικού υπηρεσιών. 4.Τις ανάγκες των Νοσηλευτικών Ιδρυμάτων, αποφασίζουμε: 1.Καθορίζουμε τις ώρες εργασίας διά το τρέχον έτος του νοσηλευτικού προσωπικού (νοσοκόμων τριετούς, μονοετούς φοιτήσεως και πρακτικών, μαιών, αρρένων νοσοκόμων, τραυματιοφορέων και φυλάκων ασθενών) των Νοσηλευτικών Ιδρυμάτων Ν.Δ. 2592/53, σε 36 εβδομαδιαίως. 2.Το ανωτέρω προσωπικό θα εργάζεται, επί δίωρο ημερησίως, πέραν των υπό της προηγουμένης παραγράφου καθοριζομένων ωρών, υπερωριακά για την εξασφάλιση της ομαλής και αποσκόπτου λειτουργίας, επί 24ώρου βάσεως, των Νοσηλευτικών Ιδρυμάτων. Η απόφαση αυτή να δημοσιευθεί στην Εφημερίδα της Κυβερνήσεως. 